10 การควบคุมภายใน ปี 2554

คณะกรรมการบริษัทให้ความสำคัญต่อการมีระบบการควบคุมภายในที่ดี
โดยบริษัทมีนโยบายบริหารจัดการระบบการควบคุมภายในที่ครอบคลุมในทุกกิจกรรมอย่างเพียงพอและเหมาะสมกับการดำเนินธุรกิจ
บนพื้นฐานของหลักการบริหารจัดการองค์กรที่มุ่งเน้นความถูกต้องและโปร่งใสตามหลักการกำกับดูแลกิจการที่ดี
อันเป็นรากฐานที่ก่อให้เกิดประสิทธิภาพและประสิทธิผลด้านการควบคุมภายในของบริษัท

ในการประชุมคณะกรรมการบริษัทครั้งที่ 3/2555 เมื่อวันที่ 28 กุมภาพันธ์ 2555
โดยมีคณะกรรมการตรวจสอบทั้งสามท่านเข้าร่วมประชุมด้วย
มีการประเมินความเพียงพอและความเหมาะสมของระบบควบคุมภายในทุกกิจกรรม
ตามนโยบายของบริษัทประจำปี 2554 โดยการซักถามข้อมูลจากฝ่ายบริหาร
และพิจารณาแบบประเมินที่ฝ่ายบริหารจัดทำ
โดยได้สรุปความเห็นเกี่ยวกับระบบควบคุมภายในด้านต่างๆ ดังนี้

องค์กรและสภาพแวดล้อม

ผู้บริหารและพนักงานทุกคนพร้อมใจกันปฏิบัติงานตามแนวทางของวัฒนธรรมองค์กรบริษัท BEAUTY
from within ความงามจากภายในสู่ภายนอก ด้วยค่านิยม 6 งาม คือ Boundaryless,
Ethics and Integrity, Adaptability to Change, Unity, Talent และ You are
Our Valued Customer
ซึ่งสอดคล้องนโยบายการบริหารจัดการองค์กรที่มุ่งเน้นความถูกต้องและโปร่งใสตามหลักการกำกับดูแลกิจการที่ดี
เอื้อต่อการควบคุมภายในที่ให้ความสำคัญต่อการมีศีลธรรม จรรยาบรรณ ความซื่อสัตย์สุจริต
พร้อมกับการพัฒนาคุณภาพของระบบการควบคุมภายในให้ครอบคลุมทุกมิติ
การบริหารจัดการดำเนินไปอย่างมีประสิทธิภาพและประสิทธิผล
มีเป้าหมายในการดำเนินธุรกิจที่สามารถติดตามและประเมินผลการดำเนินงานได้อย่างชัดเจน
โดยคำนึงถึงทุกฝ่ายที่มีส่วนเกี่ยวข้องเป็นสำคัญ

ด้านการบริหารความเสี่ยง

บริษัทมีคณะกรรมการบริหารความเสี่ยงทำหน้าที่กำกับดูแลและกำหนดกรอบความเสี่ยง
เพื่อบริหารจัดการความเสี่ยงในภาพรวมขององค์กรให้อยู่ในระดับที่เหมาะสม มีประสิทธิภาพ
มีประสิทธิผล และสอดคล้องกันในแต่ละสภาวการณ์ โดยครอบคลุมความเสี่ยงทางการบริหาร
การเงิน การประกอบธุรกิจ การปฏิบัติการ การบริหารและการจัดการ ความปลอดภัย อาชีวอนามัย
และสิ่งแวดล้อม และความเสี่ยงสำคัญอื่นๆ ที่เกี่ยวเนื่องกับการประกอบธุรกิจของบริษัท
เพื่อให้สอดคล้องกับมาตรฐานสากล COSO Enterprise Risk Management : EMR
การควบคุมการปฏิบัติงานของฝ่ายบริหาร

บริษัทมีการกำหนดนโยบาย วิธีปฏิบัติงานและกิจกรรมเพื่อการควบคุมเป็นลายลักษณ์อักษร
ซึ่งจะทำให้ผู้ปฏิบัติงานได้ตระหนักถึงความเสี่ยงที่อาจเกิดขึ้นและเพิ่มความระมัดระวังในการปฏิบัติงานมากขึ้น
เพื่อสามารถปฏิบัติงานให้สำเร็จตามวัตถุประสงค์ เช่น

ด้านการบริหาร บริษัทกำหนดวิสัยทัศน์
พันธกิจและวัตถุประสงค์ขององค์กรและสื่อความให้บุคลากรทุกคนเข้าใจ
เพื่อให้การดำเนินงานบรรลุตามวัตถุประสงค์ พร้อมทั้งมีการวางแผนการดำเนินงาน
การจัดสรรทรัพยากร งบประมาณ และอัตรากำลัง นอกจากนี้ได้มีการกำหนดกระบวน การทำงาน
และมีการติดตามผลเพื่อให้บุคลากรปฏิบัติงานอย่างมีประสิทธิภาพ ประสิทธิผล และปฏิบัติตามกฎหมาย
ระเบียบข้อบังคับ และมาตรฐานที่กำหนด

ด้านการบัญชี-การเงิน บริษัทมีการกำหนดระเบียบการควบคุมภายในเกี่ยวกับการเก็บเงิน รักษาเงิน
การรับจ่ายเงิน เงินฝากธนาคาร และเงินสำรองค่าใช้จ่าย
โดยมีการบันทึกบัญชีครบถ้วนถูกต้องและสม่ำเสมอ

ด้านการจัดซื้อจัดจ้าง บริษัทได้จัดตั้งศูนย์จัดซื้อกลางเพื่อควบคุมระเบียบและข้อกำหนดว่าด้วยการพัสดุ
เพื่อนำไปปฏิบัติในการจัดซื้อจัดจ้าง
ซึ่งได้กำหนดหน้าที่ความรับผิดชอบในกระบวนการจัดซื้อจัดจ้างไว้อย่างชัดเจน เช่น อำนาจการอนุมัติ
การกำหนดความต้องการพัสดุการตรวจรับ การควบคุมและการเก็บรักษาพัสดุ

-   ด้านการบริหารทรัพยากรบุคคล
    มีกระบวนการสรรหาเพื่อให้ได้บุคลากรที่มีความรู้ความสามารถตามที่กำหนด
    มีระบบค่าตอบแทนที่เหมาะสมและเป็นธรรม มีการจัดโครงสร้างองค์กรแต่ละส่วนงาน
    กำหนดหน้าที่ความรับผิดชอบ มาตรฐานการปฏิบัติงาน และระบบติดตามผลไว้อย่างชัดเจน
    มีระบบการให้ข้อมูลและการสื่อสารที่มีประสิทธิภาพเพียงพอ

ระบบสารสนเทศและการสื่อสารข้อมูล

บริษัทมีระบบข้อมูลสารสนเทศที่เกี่ยวเนื่องกับการปฏิบัติงาน
การรายงานทางการเงินและการดำเนินงาน การปฏิบัติตามนโยบายและระเบียบปฏิบัติต่างๆ
ที่ใช้ในการควบคุมและดำเนินกิจกรรมขององค์กร
รวมทั้งข้อมูลสารสนเทศที่ได้จากภายนอกองค์กรมีการสื่อสารไปยังผู้บริหารและผู้ปฏิบัติงานภายในองค์กร
ในรูปแบบที่ช่วยให้ผู้รับข้อมูลสารสนเทศปฏิบัติหน้าที่ตามความรับผิดชอบได้อย่างมีประสิทธิภาพและประสิทธิผล
และให้ความมั่นใจว่ามีการติดต่อสื่อสารภายในและภายนอกองค์กรที่มีผลทำให้องค์กรบรรลุวัตถุประสงค์ตามเป้าหมายที่กำหนดไว้
นอกจากนี้
บริษัทได้มีการพัฒนาระบบงานคอมพิวเตอร์เพื่อเสริมสร้างให้การควบคุมภายในและการตรวจสอบมีประสิทธิภาพและประสิทธิผลในเชิงป้องกันมากขึ้น
และเมื่อตรวจพบจุดบกพร่องหรือปัญหาในการปฏิบัติงานของหน่วยงานใด
ก็จะมีการกำหนดมาตรการในการแก้ไขร่วมกันกับหน่วยงานนั้น
และดำเนินการปรับปรุงข้อบกพร่องของระบบที่ตรวจพบโดยเร็ว

ระบบการติดตาม

บริษัทมีการติดตามประเมินผลการควบคุมภายในและประเมินคุณภาพการปฏิบัติงาน
โดยการกำหนดวิธีปฏิบัติงานในการติดตามผลการปฏิบัติตามระบบการควบคุมภายในอย่างต่อเนื่องและเป็นส่วนหนึ่งของกระบวนการปฏิบัติงานตามปกติของฝ่ายบริหาร
ผู้ควบคุมงานและผู้มีหน้าที่เกี่ยวข้อง
และยังมีสำนักตรวจสอบภายในซึ่งเป็นหน่วยงานอิสระในฝ่ายบริหารรับผิดชอบโดยตรงต่อคณะกรรมการตรวจสอบ
ทำการประเมินผลจากการตรวจสอบของสำนักตรวจสอบภายในตามแผนการตรวจสอบประจำปี
ซึ่งคณะกรรมการตรวจสอบจะสอบทานผลการดำเนินงานการบริหารความเสี่ยงของบริษัทอย่างสม่ำเสมอ
และหากพบข้อที่ควรปรับปรุงก็ได้มีการเสนอแนะแนวทางการแก้ไขและ/หรือวิธีการปฏิบัติ
เพื่อให้ความมั่นใจว่าข้อตรวจพบจากการตรวจสอบและการสอบทานนั้นได้รับการพิจารณาสนองตอบและมีการบริหารจัดการแก้ไขข้อบกพร่องนั้นแล้ว

จากการประเมินระบบการควบคุมภายในของบริษัททั้ง 5 ด้านข้างต้น
คณะกรรมการบริษัทมีความเห็นเป็นไปตามแนวทางเดียวกันกับคณะกรรมการตรวจสอบว่า
บริษัทมีหลักการปฏิบัติที่ชัดเจนเพื่อให้พนักงานปฏิบัติงานอย่างมีระบบ
สามารถบริหารงานได้อย่างมีประสิทธิภาพ มีการประเมินและวิเคราะห์สถานการณ์
เหตุการณ์ที่เป็นภาวะความเสี่ยงในเชิงธุรกิจ ทั้งปัจจัยภายในและปัจจัยภายนอก
เพื่อการจัดให้มีการบริหารความเสี่ยงอย่างเหมาะสม โดยมีระบบการควบคุมภายในด้านต่างๆ
รวมทั้งระบบการควบคุมภายใน ในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอและสอดคล้องกับนโยบายของบริษัท

โครงการ CSR ‘ส่งความสุขสู่สังคม ผ่านมิติแห่งความงาม’

ย้อนไปเมื่อปี พ.ศ. 2516 บริษัท โอซีซี จำกัด (มหาชน)ได้ถูกก่อตั้งขึ้นในนาม บริษัท โอเลียรี่
คัฟเวอร์มาร์ค และผลิตภัณฑ์ตัวแรกที่บริษัทเป็นตัวแทนจำหน่ายในขณะนั้นคือเครื่องสำอาง O’LEARY
COVERMARK จากประเทศญี่ปุ่นด้วยความที่เครื่องสำอางดังกล่าวมีคุณสมบัติที่โดดเด่นเฉพาะตัว
กอปรกับการบริการด้านการขายที่สร้างความประทับใจให้แก่ลูกค้าทำให้เครื่องสำอาง O’LEARY
COVERMARK ประสบความสำเร็จอย่างรวดเร็ว ส่งผลให้คณะผู้บริหารในขณะนั้น
มีนโยบายที่จะสร้างสรรค์หน่วยงานเพื่อช่วยเหลือสนับสนุนให้เครื่องสำอาง O’LEARY COVERMARK
เติบโตขึ้นอย่างแข็งแรงและเข้าถึงทุกกลุ่มเป้าหมาย
ซึ่งหนึ่งในหน่วยงานที่ได้รับการสร้างสรรค์ให้เกิดขึ้นคือหน่วยงาน Star Make Up หรือกลุ่ม Make
Up Artist ผู้เชี่ยวชาญด้านการแต่งหน้า ไม่นานนักชื่อเสียงของช่างแต่งหน้าจาก O’LEARY
COVERMARK ก็เป็นที่รู้จักอย่างแพร่หลายโดยเฉพาะในวงการบันเทิง
นับจากวันนั้นกิจกรรมมากมายที่จัดขึ้นทั้งเพื่อองค์กรธุรกิจ
และเพื่อการกุศลจากภาครัฐและเอกชนก็หลั่งไหลเข้ามาให้ช่างแต่งหน้าจาก
COVERMARKได้เข้าไปมีส่วนร่วมในการเสริมแต่งความงามอย่างไม่ขาดสาย
และด้วยนโยบายด้านการบริหารที่ถูกถ่ายทอดจากรุ่นสู่รุ่นให้ดำเนินธุรกิจควบคู่ไปกับการคืนความสุขกลับสู่สังคม
ของท่าน ดร.เทียม โชควัฒนา ผู้ก่อตั้งบริษัท สหพัฒนพิบูล และบริษัทในเครือ
ทำให้คณะผู้บริหารในขณะนั้นได้จัดตั้งหน่วยงานกิจกรรมพิเศษ แยกออกมาจากหน่วยงาน Star Make
Up เพื่อให้หน่วยงานดังกล่าวรับผิดชอบงานด้านการกุศลโดยเฉพาะ
โดยใช้ศักยภาพที่แข็งแรงของแบรนด์สินค้าและบุคคลากรที่เชี่ยวชาญด้านความงาม
ทำหน้าที่แต่งหน้าให้กับเหล่าศิลปิน นักร้อง และนักแสดงกิตติมศักดิ์อาทิคอนเสริ์ตเพื่อการกุศล ,โขน
และละครเวที ฯลฯ ซึ่งนอกเหนือจากหน่วยงานกิจกรรมพิเศษแล้ว บริษัทยังจัดให้มีหน่วยงานฝึกอบรม
เพื่ออบรมความรู้ด้านความงามให้แก่นักศึกษาและประชาชนทั่วไปที่สนใจ
เพื่อนำไปประกอบอาชีพในอนาคตดวย อาทิ
อบรมการแต่งหน้าในสายวิชาชีพเสริมสวยให้แก่นักเรียนจากวิทยาลัยครูสารพัดช่าง กรมอาชีวศึกษา
อบรมการแต่งหน้าภาควิชาสื่อสารมวลชน คณะมนุษยศาสตร์ ม.เชียงใหม่
อบรมการแต่งหน้าให้แก่นักเรียนการแสดง ช่อง 3
บรรยายเทคนิคการแต่งหน้าเพื่อออกรายการโทรทัศน์ให้แก่ข้าราชการสำนักเทคโนโลยีเพื่อการศึกษา
ม.วิทยาลัยรามคำแหง
รวมถึงจัดอบรมการแต่งหน้าขั้นพื้นฐานให้แก่พนักงานในหน่วยงานต่างๆทั้งภาครัฐ และเอกชน
อย่างต่อเนื่องโดยมิได้คิดค่าใช้จ่าย สิ่งเหล่านี้คือส่วนหนึ่งของกิจกรรมการกุศลที่บริษัทโอซีซี
ให้ความสำคัญ และดำเนินการอย่างตั้งใจมาโดยตลอดกว่า 38 ปี จนกระทั่งกลางปี พ.ศ.2554
คณะผู้บริหารเห็นสมควรให้จัดตั้งโครงการ CSR ขึ้น เพื่อสานต่อกิจกรรมดังกล่าวอย่างเป็นระบบ
โดยแต่งตั้งคณะทำงานอย่างเป็นทางการ ทำหน้าที่ขับเคลื่อนกิจกรรมต่างๆ
อันจะก่อให้เกิดประโยชน์แก่เพื่อนมนุษย์ และสังคม

โครงการ CSR (CORPORATE SOCIAL RESPONSIBILITY) หรือ
กิจกรรมความรับผิดชอบขององค์กรธุรกิจต่อสังคม มีชื่อโครงการหลักว่า ‘ส่งความสุขสู่สังคม
ผ่านมิติแห่งความงาม’ซึ่งมีโครงการย่อยที่สนับสนุนรวม 5 โครงการ อันได้แก่ 1.โครงการ ‘ใช้
และให้อย่างสร้างสรรค์ เพื่อเรา เพื่อโลก’ 2.โครงการ ‘Charity ความงามแห่งการแบ่งปัน’
โดยเครื่องสำอาง Covermark 3.โครงการ ‘ผมสวย ด้วยรัก’ 4.โครงการ ‘แต่งเติมความงาม
แต่งแต้มความสุขสู่สังคม’ และ 5.โครงการ ‘ต้นกล้าแห่งความงาม ต้นทางแห่งอาชีพ ’

วิสัยทัศน์

ด้วยวิสัยทัศน์อันชัดเจนขององค์กรที่ว่า “เราจะก้าวไปข้างหน้าอย่างแข็งแรง
ร่วมสร้างสรรค์สิ่งที่แตกต่างและดีที่สุด เพื่อตอบแทนทุกสัมผัสแห่งความไว้วางใจ
ด้วยสินค้าและบริการที่สร้างความสวย ความสุข และความประทับใจ เพื่อพนักงานของเรา
ลูกค้าของเรา คู่ค้าของเรา ผู้ถือหุ้น และสังคมไทยของเรา” ทำให้ทุกย่างก้าวของบริษัท
ตลอดระยะเวลากว่า 38 ปี ตระหนักถึงการดำเนินธุรกิจที่ให้ความสำคัญแก่ผู้บริโภค
บุคลากรในองค์กร พันธมิตร ผู้สนับสนุน และชุมชม
ซึ่งวิสัยทัศน์ดังกล่าวจะนำไปสู่หนทางแห่งอนาคตที่ยั่งยืนทั้งในด้านของคุณภาพชีวิต เศรษฐกิจ สังคม
และสิ่งแวดล้อม

ใช้ศักยภาพที่แข็งแรงของเรา เพื่อมอบความรู้ โอกาส และความสุขให้แก่ผู้อื่น (
กลยุทธ์ของธุรกิจที่สะท้อนแนวทางการปฎิบัติตามหลักการ CSR)
โครงการ ‘ส่งความสุข ผ่านมิติแห่งความงาม’
ชัดเจนด้วยชื่อของโครงการอยู่แล้วว่าเราต้องการคืนความความสุขกลับสู่สังคมผ่านรูปแบบของความงามในมิติต่างๆซึ่งเราเชื่อมั่นในศักยภาพด้านความงามที่เรามีประสบการณ์กว่า
38 ปี
ด้วยเหตุผลนี้โครงการย่อยที่เกิดขึ้นเพื่อสนับสนุนโครงการหลักจึงเป็นกิจกรรมที่เป็นประโยชน์ต่อผู้รับ
ที่ให้ทั้งโอกาส ความสุขและความงามในเวลาเดียวกัน อาทิ 1.‘โครงการใช้
และให้อย่างสร้างสรรค์’
เป็นโครงการที่เราตั้งใจที่จะรณรงค์ให้พนักงานภายในองค์กรมีภูมิความรู้ที่ถูกต้องในเรื่องของสิ่งแวดล้อมและพร้อมที่จะดึงศักยภาพความงามจากภายในของตนเองออกมา
เพื่อผลักดันให้เกิดจิตสำนึกแห่งการแบ่งปัน และเคารพธรรมชาติ พึงใช้พลังงานที่มีอยู่อย่างรู้คุณค่า
หลีกเลี่ยงพฤติกรรมทำลายสิ่งแวดล้อม และเป็นหนึ่งแรงสำคัญที่พร้อมจะสร้างสรรค์พื้นที่สีเขียว
เพื่อเยียวยาโลกใบนี้ให้ผ่านพ้นวิกฤตอันร้ายแรงไปได้โดยเบื้องต้นได้จัดทำบอร์ดประชาสัมพันธ์เพื่อนำเสนอข้อมูลต่างๆอันจะเป็นแนวทางในการส่งเสริม
และกระตุ้นเตือนให้พนักงานโอซีซีมีความเข้าใจในคำว่า CSR การให้
และปัจจัยเสี่ยงต่อการเกิดภาวะโลกร้อนอย่างต่อเนื่อง
เพื่อหันมาปรับเปลี่ยนการพฤติกรรมในการใช้ชีวิตประจำวัน โดยเบียดเบียนธรรมชาติให้น้อยที่สุด
และร่วมเป็นหนึ่งในผู้ที่มีจิตอาสาที่พร้อมจะร่วมทำกิจกรรม CSR
ขององค์กรในทุกโครงการย่อยเพื่อช่วยเหลือสังคม
และเพื่อช่วยฟื้นฟูธรรมชาติทุกวิถีทางที่พึงกระทำได้ต่อไป ‘โครงการผมสวย..ด้วยรัก’
เป็นโครงการที่เราตั้งใจจะตัดผมให้กับผู้ด้อยโอกาส ณ สถานสงเคราะห์ต่างๆ
เพื่อมอบความสุขและแบ่งเบาภาระเจ้าหน้าที่โดยส่งผู้เชี่ยวชาญด้านเส้นผมออกไปดูแลเขาซึ่งเราทำอย่างต่อเนื่องเป็นประจำทุกเดือน
‘โครงการแต่งเติมความงาม แต่งแต้มความสุขสู่สังคม’
คืองานของหน่วยงานกิจกรรมพิเศษที่ดำเนินการมากว่า 38 ปีแล้ว
โดยส่งผู้เชี่ยวชาญด้านความงามร่วมแต่งหน้าให้กับเหล่าศิลปินและนักแสดง
ที่มาสร้างความสุขให้กับงานที่จัดขึ้นเพื่อการกุศลโดยเฉพาะ ‘โครงการ Charity
ความงามแห่งการแบ่งปันโดยเครื่องสำอาง Covermark’ เป็นโครงการที่ทางเครื่องสำอาง
Covermark ดำเนินการมาอย่างต่อเนื่องเป็นประจำทุกปี ตั้งแต่ยังมิได้จัดตั้งโครงการ CSR
โดยในแต่ละปีจะมีชื่อ และรูปแบบกิจกรรมที่จัดขึ้นแตกต่างกันไปซึ่งมีวัตถุประสงค์เพื่อเชิญชวนลูกค้า
และประชาชนทั่วไปที่มีจิตศรัทธาร่วมมอบความสุขจากการให้ด้วยการซื้อผลิตภัณฑ์ที่ร่วมรายการในราคาพิเศษ
เพื่อมอบรายได้ส่วนหนึ่งจากการจำหน่ายผลิตภัณฑ์ดังกล่าวให้กับองค์กรเพื่อการกุศล
ที่มีเจตนารมณ์ที่จะช่วยเหลือสังคมต่อไป อาทิมูลนิธิเด็กโรคหัวใจ ,มูลนิธิกระต่ายในดวงจันทร์
และมูลนิธิอาสาเพื่อนพึ่งพายามยาก ฯลฯ ‘โครงการต้นกล้าแห่งความงาม
ต้นทางแห่งความดี’เป็นอีกหนึ่งโครงการที่เราภูมิใจมากโครงการนี้เราทำร่วมกับสโมสรซอนต้าสากลกรุงเทพฯ
5โดยจัดส่งวิทยากรร่วมอบรมความรู้ด้านการแต่งหน้าอย่างมืออาชีพให้แก่นักโทษหญิง ณ
ทัณฑสถานเรือนจำกลางคลองเปรม ซึ่งนักโทษดังกล่าวที่มาเรียนเป็นนักโทษที่มีความประพฤติดี
มีโอกาสที่จะได้รับการอภัยโทษ คอร์สความรู้ด้านการแต่งหน้าที่เรานำไปอบรม
จะทำให้เขาสามารถนำไปประกอบอาชีพเลี้ยงตนเองในวันที่พ้นโทษได้
ซึ่งนอกเหนือจากทัณฑสถานหญิงแล้ว
โครงการนี้ยังเข้าไปเสริมสร้างความรู้ด้านการแต่งหน้าให้กับสถานศึกษา และหน่วยงานอื่นๆ
ทั้งภาครัฐ และเอกชนที่มีความสนใจในวิชาชีพดังกล่าวอีกหลายแห่ง อาทิ ค่ายเยาวชน SOS
เสถียรธรรมสถาน , สโมสรโรตารีธนบุรี, สถาบันมะเร็งแห่งชาติ , วิทยาลัยกาญจนาภิเษก
อาชีวะหนองจอก, ชมรมละครเพื่อการกุศล นิสิต จุฬาลงกรณ์ มหาวิทยาลัย , มหาวิทยาลัยขอนแก่น
, โรงเรียนบดินเดชา สิงห์เสนี และ มหาวิทยาลัยราชมงคล พระนคร ฯลฯ

ปันน้ำใจสู่ผู้ประสบภัยน้ำท่วม

จากเหตุการณ์วิกฤตอุทกภัยน้ำท่วมที่เกิดขึ้นในช่วงเดือน ก.ย – พ.ย. 2554 คณะทำงาน CSR
ได้รับมอบหมายจากคณะผู้บริหารให้ดำเนินการช่วยเหลือผู้ประสบภัยพิบัติดังกล่าวโดยมุ่งหวังให้การช่วยเหลือครั้งนี้เป็นการช่วยเหลืออย่างต่อเนื่อง
มีการจัดตั้งโครงการพิเศษขึ้นมา และใช้ชื่อว่า “ปันน้ำใจสู่ผู้ประสบภัยน้ำท่วม”
เริ่มต้นด้วยการตั้งกล่องรับบริจาคเพื่อระดมเงินทั้งจากส่วนของพนักงาน และบริษัทฯ
บริจาคผ่านสภากาชาดไทย ต่อมาได้มอบบรรจุภัณฑ์ยาจำนวน 400 ชุด ให้แก่ศูนย์พักพิงธรรมศาสตร์
รังสิต นำทีมคณะทำงาน CSR และพนักงานโอซีซีที่มีจิตอาสา
ร่วมแรงแพคของช่วยเหลือผู้ประสบอุทกภัยยังหน่วยงานต่างๆ
จากนั้นได้บริจาคส้วมลอยน้ำที่ได้มาตราฐานจำนวน 5 หลัง ให้แก่ เนชั่น มัลติมีเดีย กรุ๊ป
และกรุงเทพมหานคร นอกจากนี้ยังบริจาคชุดชั้นในสตรี กีลาโรช เสื้อยืด กุนเซ่ หน้ากากอนามัย
ข้าวสาร
และถุงยังชีพให้กับหน่วยงานที่เป็นศูนย์กลางในการช่วยเหลืออีกหลายแห่งเพื่อส่งต่อน้ำใจของเราไปยังผู้ประสบอุทกภัยในพื้นที่ต่างๆโดยในส่วนที่ดำเนินการช่วยเหลือไปแล้วคิดเป็นมูลค่ารวมกว่า
1,300,000
บาทและแม้ว่าปัจจุบันสถานการณ์ภัยพิบัติน้ำท่วมจะเริ่มเข้าสู่ภาวะปกติแล้วก็ตามแต่การช่วยเหลือจากโครงการพิเศษดังกล่าวยังคงดำเนินต่อไป
เพราะผลพวงจากอุทกภัยที่เกิดขึ้นได้ก่อให้เกิดความเดือดร้อนด้านอื่นๆ ตามมา
เราจึงยังคงยินดีที่จะเป็นส่วนเล็กๆ
ส่วนหนึ่งในการร่วมกู้วิกฤตและเยียวยาจิตใจของผู้ที่สูญเสียในทุกวิถีทางที่สามารถทำได้
แนวทางการดำเนินงาน

ตลอดระยะเวลา 6 เดือน ที่โครงการ CSR ‘ส่งความสุขสู่สังคม ผ่านมิติแห่งความงาม’ ของบริษัท โอซีซี จำกัด (มหาชน) ได้ก่อตั้งขึ้น คณะผู้บริหาร และคณะทำงาน CSR รวมถึงพนักงานโอซีซีทุกระดับชั้น ล้วนมีส่วนร่วมในการผลักดันให้กิจกรรมต่างๆในโครงการย่อยทุกโครงการดำเนินไปได้ด้วยดี และบรรลุตามวัตถุประสงค์ทุกประการ ทุกก้าวย่างถึงแม้จะอยู่ในจังหวะแห่งการเริ่มต้น เราก็ก้าวย่างอย่างมั่นคง และมีเจตนารมณ์ที่ชัดเจนทุกภาระกิจแห่งการช่วยเหลือล้วนเกิดจากจิตอาสาที่มุ่งมั่น คณะทำงาน CSR มีการจัดทำรายงานเพื่อนำเสนอกระบวนการทำงาน และมีวาระการรายงานความเคลื่อนไหวของทุกโครงการย่อยต่อคณะผู้บริหารทุกเดือน เพื่อร่วมกันปรับเปลี่ยน และพัฒนาทุกกิจกรรมในโครงการให้มีประสิทธิภาพยิ่งขึ้นวันนี้เรายังคงสานต่อเจตนารมณ์แห่งการ ‘แบ่งปัน’ ที่ถูกถ่ายทอดจากรุ่นสู่รุ่น และยังคงเชื่อมั่นในพลังแห่งการ ‘ให้’ โดยไร้ข้อกังขา ระลึกเสมอว่าธุรกิจจะเติบโตอย่างมั่นคงได้นั้น จะต้องยึดหลักจริยธรรมในการบริหารองค์กรอันจะส่งผลดีต่อสวัสดิภาพของพนักงาน และผู้บริโภค ควบคู่กับการมีส่วนร่วมในการพัฒนาชุมชน สังคม และสิ่งแวดล้อม ซึ่งจะนำไปสู่การพัฒนาองค์กรธุรกิจให้เติบโตอย่างแข็งแรง และยั่งยืน